
ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 129 
Αρχική επαγγελματική εκπαίδευση των υποψηφίων Ακο¬ 
λούθων Πρεσβείας στη Διπλωματική Ακαδημία του 
Υπουργείου Εξωτερικών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 7 του άρθρου 15 του 
Οργανισμού του Υπουργείου Εξωτερικών, που κυρώθηκε 
με το άρθρο πρώτο του Ν. 3566/2007 «Κύρωση ως Κώδικα 
του “Οργανισμού του Υπουργείου Εξωτερικών”» (Α' 117). 

2. Τη διάταξη της παραγράφου 2 του άρθρου 90 του 
Κώδικα Νομοθεσίας για την Κυβέρνηση και τα κυβερ¬ 
νητικά όργανα, που κυρώθηκε με το άρθρο πρώτο του 
Π.Δ. 63/2005 «Κωδικοποίηση της νομοθεσίας για την 
κυβέρνηση και τα κυβερνητικά όργανα» (Α' 98). 

3. Την 1/04.10.2012 γνωμοδότηση του Εκπαιδευτικού 
Συμβουλίου της Διπλωματικής Ακαδημίας του Υπουρ¬ 
γείου Εξωτερικών. 

4. Το γεγονός ότι από την εφαρμογή των διατάξεων 
του παρόντος διατάγματος δεν προκαλείται δαπάνη σε 
βάρος του κρατικού προϋπολογισμού. 

5. Την υπ’ αριθ. 190/2012 γνωμοδότηση του Συμβουλίου 
της Επικράτειας με πρόταση του Υπουργού Εξωτερικών, 
αποφασίζουμε: 

Άρθρο 1 

Διάρκεια εκπαίδευσης 

1. Η διάρκεια της αρχικής επαγγελματικής εκπαίδευσης 
των υποψηφίων Ακολούθων Πρεσβείας είναι τρίμηνη. 

2. Κατά τη διάρκεια της εκπαίδευσής τους, οι υποψή¬ 
φιοι Ακόλουθοι Πρεσβείας παρακολουθούν τα διδασκό¬ 
μενα στη Διπλωματική Ακαδημία μαθήματα, σύμφωνα 
με τα οριζόμενα στο επόμενο άρθρο. Δύνανται επίσης, 
να ασκούνται σε Διευθύνσεις του Υπουργείου Εξωτε¬ 
ρικών, να πραγματοποιούν εκπαιδευτικές επισκέψεις 
σε άλλες Αρχές και Υπηρεσίες, συμπεριλαμβανομένων 
εκείνων του εξωτερικού και να συμμετέχουν σε διεθνή 
εκπαιδευτικά προγράμματα. 

Αρθρο 2 

Διδασκόμενα μαθήματα 

Το Εκπαιδευτικό Συμβούλιο της Διπλωματικής Ακα¬ 
δημίας καταρτίζει το πρόγραμμα σπουδών, που περι¬ 


λαμβάνει τα διδασκόμενα μαθήματα, τα σεμινάρια και 
τα εργαστήρια σπουδών, κατά τη διάρκεια της αρχικής 
επαγγελματικής εκπαίδευσης. Οι ενότητες μαθημάτων 
του προγράμματος σπουδών διακρίνονται σε Α' Ενό¬ 
τητα που αφορά στη Θεωρία της Διπλωματίας, σε Β' 
Ενότητα που αφορά στην Πρακτική της Διπλωματίας και 
σε Γ' Ενότητα που αφορά στην Οικονομική Διπλωματία. 
Η χρονική κατανομή διδασκαλίας των ενοτήτων Α' και Β' 
σε σχέση με την ενότητα Γ' είναι 2 προς 1. Οι ενότητες 
Α', Β', Γ' περιλαμβάνουν τα ακόλουθα μαθήματα: 

Α' Ενότητα: θεωρία της Διπλωματίας 

• Δημόσια διοίκηση και λειτουργία του Υπουργείου 
Εξωτερικών 

• Πολυμερής και εθνική διπλωματία, διπλωματία της 
Ε.Ε., διμερής, πολιτικο-στρατιωτική, οικονομική, πολι¬ 
τιστική, δημόσια, προξενική διπλωματία. Διπλωματική 
επίλυση διενέξεων και διαφορών. 

• Εξωτερική πολιτική, θέματα α) ελληνικού, β) διεθνούς 
ενδιαφέροντος. 

Β' Ενότητα: Πρακτική της Διπλωματίας 

• Διπλωματική αλληλογραφία - διπλωματική γλώσσα 
και ορολογία 

• Δημόσια διπλωματία: ομιλίες, συνεντεύξεις, επικοι¬ 
νωνία, εκδηλώσεις 

• Τεχνικές διαπραγματεύσεων 

• Τεχνικές διαχείρισης κρίσεων 

• Πρακτικές πτυχές του διπλωματικού επαγγέλματος: 
οργάνωση - διοίκηση ανθρωπίνου δυναμικού, ηγεσία, 
στοχοθεσία 

• Θέματα εθιμοτυπίας 

• Διαχείριση πληροφοριών. Διαχείριση εγγράφων και 
ιστορικό αρχείο 

• Πληροφορική - μηχανοργάνωση - τηλεπικοινωνίες 

• Δημόσιο λογιστικό και σύστημα οικονομικής διαχεί¬ 
ρισης του Υπουργείου Εξωτερικών 

• Προξενικά καθήκοντα 

• Πολιτιστική διπλωματία: οργάνωση πολιτιστικών 
εκδηλώσεων - προβολή πολιτιστικών θεμάτων. 

Γ' Ενότητα: Οικονομική Διπλωματία 

• Διεθνές, ευρωπαϊκό και περιφερειακό οικονομικό- 
εμπορικό περιβάλλον 

• Δομή, λειτουργία, δράσεις της Γενικής Γραμματείας 
Δ.Ο.Σ. & Α.Σ. 

• Οργάνωση και λειτουργία Γ ραφείων Ο. Ε. Υ. και 
ηλεκτρονικές εφαρμογές 






5730 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


• Προσέλκυση επενδύσεων 

• Προβολή-προώθηση ελληνικών προϊόντων, υπηρε¬ 
σιών και επιχειρήσεων 

• Διεθνείς οικονομικοί οργανισμοί 

• Διεθνή ενεργειακά θέματα 

• Πρακτικές προώθησης διεθνών συνεργασιών, εξα¬ 
γωγών, επενδύσεων, κ.α.α. 

• Προώθηση τουρισμού 

• Μέθοδοι και τεχνικές 

Άρθρο 3 
Εξετάσεις 

1. Οι εξετάσεις διενεργούνται μετά την συμπλήρωση 
του προγράμματος σπουδών, από τριμελή επιτροπή 
εξετάσεων, τα μέλη της οποίας ορίζονται με απόφαση 
του Υπουργού Εξωτερικών, που εκδίδεται τουλάχιστον 
σαράντα οκτώ (48) ώρες πριν από την έναρξη των εξε¬ 
τάσεων. Ως μέλη της επιτροπής ορίζονται υπάλληλοι 
του διπλωματικού κλάδου. Ο πρόεδρος της επιτροπής 
πρέπει να έχει το βαθμό τουλάχιστον του Πληρεξουσίου 
Υπουργού Β'. Δύνανται, επιπλέον, να ορισθούν ως εξε¬ 
ταστές και άλλα πρόσωπα που έχουν ειδικές γνώσεις 
στα εξεταζόμενα μαθήματα. Τα πρόσωπα αυτά είναι 
δυνατόν κατά περίπτωση να μην ανήκουν στο εκπαι¬ 
δευτικό προσωπικό. 

2. Ο τρόπος διενέργειας των εξετάσεων (γραπτά ή 
προφορικά ή και τα δύο) προσδιορίζεται για κάθε μά¬ 
θημα ή ενότητα μαθημάτων σε εύλογο χρόνο πριν από 
τις εξετάσεις από τον Διευθυντή της Διπλωματικής 
Ακαδημίας σε συνεννόηση με τον Διευθυντή Σπουδών 
και σε συνεργασία με τους διδάσκοντες. 

Άρθρο 4 

Τρόπος αξιολόγησης 

1. Για την εκτίμηση της επίδοσης των σπουδαστών 
της Διπλωματικής Ακαδημίας λαμβάνονται υπόψη τα 
κατωτέρω τρία στοιχεία με ξεχωριστό για κάθε ένα 
από αυτά συντελεστή: 

α) Εξετάσεις: Συντελεστής 10 

β) Ενεργός συμμετοχή η οποία εκδηλώνεται με εύ¬ 
στοχες ερωτήσεις, απαντήσεις και παρεμβάσεις κατά 
την διάρκεια της φοίτησης. Διπλωματικά προσόντα ή 
προσόντα εκπροσώπησης (γενική αντίληψη, κρίση, ευ¬ 
στροφία πνεύματος, ήθος, ευγένεια, διαπραγματευτική 
ικανότητα, ευχέρεια παράστασης): Συντελεστής 6 

2. Η βαθμολογία κλιμακώνεται από 0 -10, σε ακέραιους 
αριθμούς. 

3. Στην περίπτωση που οι βαθμολογούντες ένα μάθη¬ 
μα είναι περισσότεροι από ένας, ο αντίστοιχος βαθμός 
στο μάθημα αυτό είναι ο μέσος όρος που προκύπτει. 

4. Κατά την εξέταση, γραπτή ή προφορική, εκάστου 
μαθήματος θεωρείται επιτυχών ο σπουδαστής, ο οποίος 
συγκέντρωσε τουλάχιστον τον βαθμό έξι (6). 

5. Ο βαθμός των προσόντων της παραπάνω παρα¬ 
γράφου 1, σημείο β), δίνεται από τον Διευθυντή της 


Ακαδημίας, μετά από εισήγηση του Διευθυντού Σπουδών 
και σε συνεννόηση με τους διδάσκοντες. 

6. Οι παραπάνω επιμέρους βαθμοί πολλαπλασιάζονται 
με τους προβλεπόμενους στην παράγραφο συντελε¬ 
στές. Στα παραπάνω γινόμενα προστίθεται το σύνολο 
των μορίων που είχε λάβει ο σπουδαστής κατά τις ει¬ 
σαγωγικές εξετάσεις στην Ακαδημία. Το άθροισμα που 
προκύπτει καθορίζει την κατάταξη του στον εισαγωγικό 
βαθμό της υπηρεσιακής επετηρίδας. 

7. Στην περίπτωση ισοψηφίας σπουδαστών στην τελι¬ 
κή βαθμολογία, η σειρά επιτυχίας καθορίζεται με κλή¬ 
ρωση, παρουσία των ενδιαφερομένων. 

8. Όταν ο σπουδαστής δεν θεωρηθεί επιτυχών ή δεν 
προσέλθει σε εξέταση μαθήματος, μαθημάτων ή ενό- 
τητος μαθημάτων, σύμφωνα με τα οριζόμενα στην πα¬ 
ραπάνω παράγραφο 4, δύναται να επαναλάβει την εν 
προκειμένω εξέταση στο μάθημα ή στα μαθήματα ή 
στην ενότητα μαθημάτων όπου απέτυχε εντός το πολύ 
δύο εβδομάδων από την ανακοίνωση της βαθμολογίας 
του μαθήματος και σε ημερομηνία/ες καθοριζόμενη/ες 
από τον Διευθυντή Σπουδών της Διπλωματικής Ακα¬ 
δημίας. Εάν εκ νέου αποτύχει ή δεν προσέλθει στην 
εξέταση, θεωρείται ότι δεν πληροί τις προϋποθέσεις 
διορισμού ως Ακολούθου Πρεσβείας. 

Αποτυχία στη βαθμολογία ως προς το ανωτέρω ση¬ 
μείο β) της παραγράφου 1 του παρόντος άρθρου, θε¬ 
ωρείται τελεσίδικη. 

Άρθρο 5 

Λοιπές διατάξεις 

Κατά τα λοιπά, τα θέματα της Διπλωματικής Ακαδημί¬ 
ας ρυθμίζονται από τον κυρωθέντα με το Ν. 3566/2007 
(Α' 117) Οργανισμό του Υπουργείου Εξωτερικών και το 
Π.Δ. 17/1999 (Α' 10), όπως τροποποιήθηκε και συμπλη¬ 
ρώθηκε. . 

Άρθρο 6 

Καταργούμενες διατάξεις 

Το Π.Δ. 40/2009 (Α' 58) καθώς και κάθε άλλη διάταξη 
κανονιστικής πράξης που ρυθμίζει τα θέματα του πα¬ 
ρόντος με άλλο τρόπο καταργούνται. 

Άρθρο 7 
Έναρξη ισχύος 

Η ισχύς του παρόντος διατάγματος αρχίζει από την 
δημοσίευσή του στην Εφημερίδα της Κυβερνήσεως. 

Στον Υπουργό Εξωτερικών ανατίθεται η δημοσίευση 
και εκτέλεση του παρόντος διατάγματος. 

Αθήνα, 23 Νοεμβρίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ ΕΞΩΤΕΡΙΚΩΝ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 

